Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu ilmoitti, että joukkoja vahvistetaan Jerusalemissa -
ja Länsirannalla, sillä iskut ovat lisääntyneet.
USA:n presidentti Obama sanoi, että Israel, USA ja Persianlahden maat -
säilyttävät sotilaallisen ylivoiman Iranista vielä vuosikymmenien ajan.
Venäjän ulkoministeri Lavrov tapasi Syyrian oppositiota Moskovassa.
Uuden diplomaattisen pyrkimyksen tehtävä on löytää ratkaisu konfliktiin.
Israelilaissotilas haavoittui kohtalaisesti yhteenotoissa -
eilen illalla Jeninin pakolaisleirillä, kun Israelin turvallisuusjoukot -
tulivat alueelle pidättämään etsintäkuulutettua palestiinalaista.
Armeija tutkii, haavoittuiko sotilas kenties omien tulituksessa.
Lääkintäviranomaisten mukaan myös viisi palestiinalaista haavoittui,-
ja heidät kuljetettiin sairaalaan.
Palestiinalaisten vammoista saatiin ristiriitaista tietoa.
Palestiinalaisten lääkintälähteiden mu- kaan he haavoittuivat kumiluodeista, -
mutta Jeninin Punaisen puolikuun mukaan he olivat hengittäneet savua.
Kuulimme iltakymmeneltä, että armeija oli tullut alueelle.
Menin parvekkeelle, ja järkytyin, kun näin ison armeijajoukon kadulla.
Joukkoja oli myös talon pihalla, ja yksi sotilaista näki minut ja kohotti aseen.
Pyysin häntä laskemaan aseen, koska lähelläni oli lapsia, -
mutta hän ampui ilmaan ja käski minun mennä sisälle ja sulkea ovet.
Teimme niin.
Palestiinalaislähteiden mukaan Israel yritti pidättää Bassam al-Sa’adin, -
joka on Islamilaisen jihadin ylempi viranomainen Länsirannalla.
Hamasin ja Islamilaisen jihadin lähteiden mukaan -
Sa'adi pakeni tapahtumapaikalta ja vältti pidätyksen.
Palestiinalaiset islamistit ampuivat varhain tänä aamuna raketteja -
Gazasta eteläisraelilaisen Ashkelonin seudun suuntaan.
Hälytyssireeni soi Ashkelonissa, -
mutta Israelin armeijan mukaan raketti räjähti lähellä Gazan kaistaletta.
Loukkaantumisia tai vahinkoja ei tullut tietoon.
Pääministeri Netanjahu ilmoitti kabinetin kokouksessa, -
että hän on määrännyt lisää joukkoja sijoitettavaksi Jerusalemiin -
ja Länsirannalle, sillä terrori-iskut israelilaisia vastaan ovat lisääntyneet.
Keskustelin tänä aamuna puolustusministerin, -
sisäisen turvallisuuden ministerin ja liikenneministerin kanssa siitä, -
että iskut tuntuvat lisääntyvän Jerusalemissa ja Länsirannalla.
Vahvistamme joukkoja ja päivitämme ajoneuvot panssaroituihin -
Israelin kansalaisten turvaksi.
Poliisilla on tärkeä tehtävä ylläpitää lakia ja järjestystä.
Annan täyden tukeni sisäisen turvallisuuden ministerille, -
kun hän pyrkii nimeämään parhaan miehen poliisipäällikön tehtävään.
Gal Hirsch on mies paikallaan. Hän on omistautunut viranomainen, -
jolla on hyvät arvot ja kyky saada aikaan muutosta -
ja vahvistaa Israelin poliisijoukkoja ja valtion oikeusturvaa.
USA:n presidentti Obama sanoi juutalaisamerikkalaiselle julkaisulle, -
että Israel, USA ja Persianlahden maat -
säilyttävät sotilaallisen ylivallan Iranista vielä vuosikymmenien ajan.
Obama jatkoi pyrkimystään vakuuttaa USA:n Lähi-idän liittolaiset -
ydinohjelmasopimuksesta.
Obama korosti, että vaikka sopimus päättyy 10 vuoden kuluttua, -
Iranin täytyy yhä taipua "lisäprotokollaan", -
eli monenlaisiin tarkastuksiin, joilla kansainvälinen yhteisö saa tietää, -
jos Iran yrittää hankkia ydinaseen.
Obama totesi myös, että USA pysyy aina ylivertaisena Iranin asevoimille.
Se puolestaan takaa juutalaisvaltion turvallisuuden Iranin uhkien edessä.
Sitten Syyrian sisällissotaan.
Venäjän ulkoministeri Lavrov tapasi Syyrian oppositiota Moskovassa.
Uuden diplomaattisen pyrkimyksen tehtävä on löytää ratkaisu konfliktiin.
Lavrov tapasi Hassan Abdel Azimin, -
demokraattisen muutoksen kansal- lisen koordinaatiokomitean johtajan.
Komitea koostuu vasemmistopuolueista.
Lavrov sanoi, että Venäjä tukee Syyrian yhtenäisyyttä.
Korostan, että Venäjä tukee vakaasti Syyrian suvereniteettia, yhtenäisyyttä -
ja alueellista koskemattomuutta ja uskoo syyrialaisten kykyyn -
määritellä oma kohtalonsa ja ratkaista kotimaansa vaikeat ongelmat.
Edustajien tehtävä -
on valvoa Syyrian rauhan- neuvottelujen etenemistä Venäjällä.
Useat Lähi-idän johtajat ovat käyneet Kremlissä lähiviikkoina.
Jordanian kuningas Abdullah -
sanoi presidentti Putinille, että Venäjällä on elintärkeä osa -
Syyrian kilpailevien osapuolten tuomisessa ratkaisuun.
Syyrian sodassa on YK:n mukaan kuollut yli neljännesmiljoona ihmistä.
Venäjä on ollut Syyrian presidentti Assadin avainliittolainen konfliktissa,-
joka alkoi katuprotesteilla Assadin valtaa vastaan maaliskuussa 2011.
Iran on myös antanut tukensa Assadille.
Putin keskusteli Syyriasta myös -
Abu Dhabin kruununprinssin Moham- med bin Zayed al-Nahyanin kanssa, -
kun he tapasivat Venäjän suurimmas- sa ilmailunäytöksessä viime viikolla.
Putin otti myös Egyptin presidentti al-Sisin vastaan Moskovassa -
osana Syyrian konfliktin diplomaattisia pyrkimyksiä -
sekä Venäjän pyrkimystä vahvistaa kauppa- ja kehitysyhteistyösuhteita -
Neuvostoliiton entisten liittolaisten kanssa.
Israelin länsinaapurissa -
Egyptin armeija alkoi kaivaa hiekkaa Gazan vastaisella rajallaan.
Egypti pyrkii jälleen painostamaan Hamasin johtajia -
ja sammuttamaan toiminnan rajallaan.
Egypti rakentaa armeijan hoidettavaksi kalafarmeja, -
niin että raja-alue saadaan täytettyä merivedellä.
Projektin tarkoitus on tehdä loppu viimeisistäkin salakuljetustunneleista.
Asia on saanut Gazan islamistiryhmät huolestumaan.
Hamas syyttää, että Egypti eristää entisestään saarrettua Gazaa.
Israel ja Egypti ovat pitäneet yllä Gazan saartoa siitä asti, -
kun Hamas kaappasi väkivaltaisesti vallan Gazassa vuonna 2007.
Useita vuosia Egypti suvaitsi salakuljetustoimintaa -
ja salli hyödykkeitä ja aseita kuljetet- tavan satoja tunneleita pitkin Gazaan.
Mutta siitä asti kun presidentti al-Sisi syrjäytti islamistipresidentti Mursin, -
Egypti on tehnyt tehoiskuja lainsuoja- tonta Muslimiveljeskuntaa vastaan.
Siten Egyptin hallinto on heikentänyt Hamasin toimintaa maassaan.
Hamas on veljeskunnan haara.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen